Руи Кеймаду
Приятелю, дали лукавиш?…

Превод от португалски: Симеон Хаджикосев, 1984

chitanka.info

— Приятелю, дали лукавиш?

В любов сега ми се кълнеш,

а утре другаде ще спреш,

та питам те, какво ще правиш?

— Сеньора скъпа, сам ще избера —

ще дойда скоро или ще умра.

— Теб господ-бог ще ти прости,

че тука клет живот премина,

но ако идеш във чужбина,

кажи, какво ще правиш ти?

— Сеньора скъпа, сам ще избера —

ще дойда скоро или ще умра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.